Kouman Ou Gen Kredi

2008
Kouman Ou Gen Kredi

Ou ranpli kondisyon pou 

benefis Sekirite Sosyal depi ou 

gen kredi Sekirite Sosyal lè 

ou travay nan yon djòb epi ou 

peye taks Sekirite Sosyal.

Kredi yo baze sou kantite lajan salè ou. 

Nou itilize istwa travay ou pou detèmine 

elijiblite ou pou benefis retrèt oswa benefis 

andikap oswa tou elijiblite fanmi ou pou 

benefis sivivan lè ou mouri.

Nan lane 2008 la, ou resevwa yon kredi 

pou chak $1,050 salè, jiska maksimòm kat (4) 

kredi pa ane.

Chak ane kantite lajan salè ki nesesè pou 

ou resevwa yon kredi travay ogmante lejèman 

pandan nivo salè mwayen yo ap ogmante. 

Kredi ou genyen yo rete sou dosye Sekirite 

Sosyal ou menm si ou chanje djòb oswa 

menm si ou pa genyen salè pou yon ti tan.
2

Règleman espesyal pou kèk djòb

Gen kèk Règleman espesyal pou genyen 

pwoteksyon Sekirite Sosyal ki aplike pou kèk 

kalite travay.

Si ou se yon travayè endepandan, ou gen 

kredi Sekirite Sosyal menm fason anplwaye 

yo genyen tou (yon kredi pou chak $1,050 nan 

salè nèt ou, men pa plis pase kat kredi chak 

ane). Règleman espesyal yo aplike si ou gen 

salè nèt pa an ki mwens pase $400. Pou plis 

enfòmasyon, rele nou pou yon kopi gratis Si 

Ou Se Yon Travayè Endepandan (Piblikasyon 

Nimewo 05-10022-HC).

Si ou nan fòs lame, ou gen kredi Sekirite 

Sosyal menm jan anplwaye sivil yo genyen 

tou. Ou ka genyen tou kredi salè adisyonèl 

nan sèten kondisyon. Pou plis enfòmasyon, 

rele nou pou yon kopi gratis Military Service 

And Social Security (Sèvis Militè Ak Sekirite 

Sosyal, Piblikasyon Nimewo 05-10017). 

Piblikasyon sa-a disponib sèlman nan lang 

Angle.

Nou genyen règleman espesyal tou sou 

fason ou gen kredi pou lòt kalite travay. Men 

kèk pami djòb sa yo—

• Travay nan kay;

• Travay agrikòl; oswa

• Travay pou yon legliz oswa pou 

òganizasyon ki anba kontwòl legliz ki pa 

peye taks Sekirite Sosyal.

Rele nou si ou gen yon kesyon konsènan 

fason ou gen kredi nan djòb ou.
3

Konbyen tan ou dwe travay pou ranpli 

kondisyon pou Sekirite Sosyal?

Kantite kredi ou bezwen pou elijib 

pou benefis yo depann de laj ou ak kalite 

benefis la.

Benefis Retrèt

Nenpòt moun ki fèt an 1929 oswa annapre 

bezwen 10 zan travay (40 kredi) pou li elijib 

pou benefis retrèt. Moun ki fèt anvan 1929 

bezwen yon pi piti kantite ane travay.

Benefis Maladi oswa Enfimite

Kantite kredi ou bezwen pou benefis 

maladi ou enfimite depann de laj ou genyen lè 

ou vin malad.

• Si ou vin andikape anvan ou gen 24 lane, 

anjeneral ou bezwen yon ane edmi travay 

(sis kredi) nan twa (3) ane anvan ou te vin 

andikape.

• Si ou gen ant 24 a 30 lane, anjeneral ou 

bezwen kredi pou mwatye tan ant 21 lane 

ak tan ou te vin malad ou enfim nan.

• Si ou malad oswa enfim a 31 lane oswa 

plis, anjeneral ou bezwen omwen 20 kredi 

nan 10 lane imedyatman anvan ou te vin 

malad oubyen enfim. Tablo ki annapre a 

montre egzanp konbyen kredi ou ta bezwen 

si ou te vin malad ou enfim nan divès laj. 

Tablo sa a pa kouvri tout sitiyasyon yo.
4 (lòt bò a)

Andikape nan 

Laj

Kredi ki 

Nesesè

Kantite Ane 

Travay

31 jouk 42 20 5

44 22 5 1⁄2

46 24 6

48 26 6 1⁄2

50 28 7

52 30 7 1⁄2

54 32 8

56 34 8 1⁄2

58 36 9

60 38 9 1⁄2

62 oswa plis 40 10

Benefis Sivivan

Lè yon moun ki te kon travay epi paye taks 

Sekirite Sosyal mouri, sèten manm fanmi 

li kapab an mezi pou benefis sivivan. Ou 

bezwen jiska dizan (10) travay pou ou elijib 

pou benefis, tou depan de ki laj moun nan 

mouri. Sivivan yon travayè ki mouri trè jèn 

kapab elijib si travayè ki mouri a te travay 

yon lane edmi (11⁄2) pandan twa (3) ane anvan 

lanmò li.

Sekirite Sosyal sivivann benefis ka paye :

• Yon vèf oswa vèv—tout benefis lè ou gen 

tout laj retrèt ou, oswa benefis la ap redwi 

men ou pa elijib avan laj swassantan (60).
5

• Yon vèf oswa vèv ki malad oubyen enfim 

nan laj senkantan (50) oswa plis.

• Yon vèf oswa vèv a ninpòt laj ki pran swen 

pitit moun ki mouri a epi ki poko gen laj 

sèzan (16) oubyen ki malad oswa enfim ki 

ap resevwa benfefis Sekirite Sosyal.

• Konjwen divòse ou ka resevwa benefis 

anba sèten condisyons.

• Timoun ki pa marye ki pi piti ke dizuitan 

(18), oswa jiska laj dizèfan (19) si yo nan yon 

lekòl primè ou segondè atanplen. Nan sèten 

sikonstans, bèlfi/bofis, pitit-pitit, oswa timoun 

ke ou adopte kka jwenn benefis.

• Timoun ki te malad ou enfim avan lag 

venndezan (22) epi ki rete toujou malad

ou enfim.

• Paran ki depandan ki gen laj (62) 

lane oswa plis.

Kontakte nou si bezwen plis enfòmasyon 

sou sitiyasyon fanmi ou.

Medicare

Kredi Sekirite Sosyal ou genyen konte tou 

pou elijiblite ou pou Medicare lè ou rive nan laj 

swasantsenkan (65). Ou ka elijib pou Medicare 

anvan laj ou si ou jwenn benefis andikap 

pandan vennkat mwa (24) oswa plis. Depandan 

oubyen sivivan ou ka elijib tou pou Medicare a 

65 lane oswa anvan 65 lane si yo malad oswa 

enfim. Moun ki gen ensifizans renal pèmanan 

epi ki bezwen dyaliz oswa yon transplantasyon 

renal epi moun ki genyen esklewoz lateral 

amytwofik (Lou Gehrig’s disease) ka elijib pou 

Medicare a nenpòt laj. Si ou ta vle jwenn plis 

enfòmasyon sou Medicare, rele nou pou mande 

yon kopi Medicare (Piblikasyon Nimewo 

05-10043-HC). 
6

Se pa tout kalite travay ki konte pou 

Sekirite Sosyal

Se pa tout anplwaye k ap travay ki gen 

pwoteksyon Sekirite Sosyal. Men kèk pami 

anplwaye sa yo:

• Pifò anplwaye federal yo te anboche anvan 

1984 (men depi premye janvye 1983, tout 

anplwaye federal peye pati asirans lopital 

Medicare taks Sekirite Sosyal);

• Anplwaye ray tren ki gen plis pase dizan 

(10) sèvis;

• Anplwaye kèk gouvènman leta ak 

gouvènman lokal ki chwazi pou yo pa 

patisipe nan Sekirite Sosyal; oswa

• Timoun ki poko gen 21 lane k ap fè 

travay kay pou yon paran (sof yon timoun 

dizuitan (18) oswa plis k ap travay nan 

biznis paran li).

Asire dosye ou yo egzat

Chak ane amplawè ou voye yon kopi fòm 

W-2 ou (Wage and Tax Statement—Etadkont 

Salè ak Taks) bay Sekirite Sosyal. Sekirite 

Sosyal konpare non ou ak nimewo Sekirite 

Sosyal sou fòm W-2 ou avèk dosye nou yo. 

Lè nou jwenn non ak nimewo ou, salè ou ki 

endike sou fòm W-2 ou enskri nan dosye salè 

ou. Dosye salè ou se sa nou itilize pou kalkile 

si ou ka jwenn benefis a lavni ansanm avèk ki 

kantite lajan.

Li enpòtan pou non ak nimewo Sekirite 

Sosyal ki sou kat Sekirite Sosyal ou annamoni 

avèk dosye pewòl travay ou ak fòm W-2 ou . 

Si yo pa annamoni, travay ou ka resevwa yon 

lèt ki soti nan Sekirite Sosyal pou sa. Lèt sa 

a pa vle di ke travay ou ta dwe chanje djòb 
ou, sispann ou pou yon ti tan, revoke ou oswa 

pran mezi kont ou. Ou dwe korije erè a. Se ou 

menm ki dwe asire toulède dosye yo kòrèk. 

Si kat Sekirite Sosyal ou pa kòrèk, kontakte 

nenpòt biwo Sekirite Sosyal. Fè travay ou 

konnen si non ou ak nimewo Sekirite Sosyal ou 

pa kòrèk nan dosye travay la.

Kontakte Sekirite Sosyal

Pou plis enfòmasyon epi pou jwenn kopi 

piblikasyon nou yo, vizite wèbsayt nou nan 

www.socialsecurity.gov oswa rele gratis nan 

nimewo telefòn 1-800-772-1213 (pou moun 

ki pa tande oswa ki tande di, rele nan nimewo 

TTY nou a, 1-800-325-0778). Nou trete tout 

apèl yo avèk konfidansyalite. Nou ka reponn

kesyon espesifik yo, nan lè 7 dimaten jiska 

7 diswa, lendi pou vandredi. Nou kapab jwenn 

yon entèprèt pou w gratis ki pral pran telefòn 

la oswa ki kapab vini nan biwo lokal nou.

Nou bay enfòmasyon tou nan yon sèvis telefòn 

otomatik ki fonksyone 24 èdtan pa jou. 

Nou vle asire tou ke ou resevwa bon jan 

enfòmasyon avèk jantiyès. Se pou rezon sa 

a genyen yon dezyèm reprezantan Sekirite 

Sosyal pou kontwole kèk apèl telefonik.

Social Security Administration

SSA Publication No. 05-10072-HC

How You Earn Credits (Haitian-Creole)

January 2008